“இந்த வழக்கில் என் நிறுவனம் அதிக அக்கறை காட்டாததற்கு முக்கிய காரணம், வெற்றி கிடைக்கும் என்று அவர்களுக்கு நம்பிக்கை இல்லை. சில ஆண்டுகளுக்குமுன் மிஷிகனில் கார்களின் அலங்காரத்திற்கான க்ரோமியம் உலோகக்கலவையை வார்த்த தொழிலாளர்களுக்கும் கார் கம்பெனிகளுக்கும் இடையே ஒரு வழக்கு விசாரணையின் போது, ‘கெம்-சேஃப்’ என்கிற ஆலோசக நிறுவனம் க்ரோமியத்தைக் கையாளுவதில் ஆபத்தில்லை என்று சீன டாக்டர்களை எழுதவைத்து, ‘வொர்க்கர் சேஃப்டி’யில் வெளியிட்ட ஒரு கட்டுரை கார் கம்பெனிகளுக்கு பக்கபலமாக அமைந்தது. வயிற்றில் புற்றுநோயால் அவதிப்பட்ட தொழிலாளிகளுக்காக வாதாடிய எங்களுக்கு தோல்வி. இப்போதும் ‘கெம்-சேஃப்’ மார்க்ஸ் நிறுவனத்திற்கு உதவப் போவதாகத் தெரிகிறது. அவர்களுக்கு நிறைய பணபலம். நாஷ்வில்லில்தான் தலமை அலுவலகம் இருக்கிறது.”